alexandrainst/scandi-wiki huggingface dataset:
Meta-departementet

Meta er eit departement i Colombia som grensar til nabodepartementa Vichada, Guaviare, Caquetá, Huila, Cundinamarca, Casanare og dessutan til hovudstadsområdet Bogotá. Departementet ligg sentralt i landet i vestre del av slettelandet Llanos. Her finst eit monument plassert i det geografiske sentrumet av landet. Hovudstaden er Villavicencio. Namnet til departementet kjem frå elva Meta som renn gjennom området.

Kommunar
 Acacias
 Barranca dei Upia
 Cabuyaro
 Castilla la Nueva
 Cubarral
 Cumaral
 El Calvario
 El Castillo
 El Dorado
 Fuente dei Oro
 Granada
 Guamal
 La Macarena
 La Uribe
 Lejanias
 Mapiripan
 Mesetas
 Puerto Concordia
 Puerto Gaitan
 Puerto Lleras
 Puerto Lopez
 Puerto Rico
 Restrepo
 San Carlos Guaroa
 San Juan dei Arama
 San Juanito
 San Martin
 Villavicencio
 Vista Hermosa

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Córdoba-departementet i Colombia

Córdoba er eit departement nordvest i Colombia og grensar mot Atlanterhavet. Han grensar òg mot nabodepartementa Sucre i aust og Antioquia i sør og vest. Hovudstaden i departementet er Montería. Andre byar er Ayapel, Cereté, Lorica og Sahagún.

Deler av nasjonalparken Paramillo ligg i departementet, resten av parken ligg i departementet Antioquia.

Kjelder
Denne artikkelen er ei omsetjing av samsvarande artikkel på , den 1. mars 2015

Departement i Colombia
Magdalena-departementet

Magdalena er eit departement nordaust i Colombia som grensar til nabodepartementa La Guajira, Cesar Bolívar og Atlántico. Departementet er kalla opp etter Magdalena-elva og var ein av dei opphavlege ni departementa som danna «Colombias sameinte statar». Hovudstaden i Magdalena er Santa Marta.

Kjelder
Denne artikkelen er ei omsetjing av samsvarande artikkel på , den 1. mars 2015

Departement i Colombia
Huila-departementet

Huila er eit departement sørvest i Colombia og grensar til nabodepartementa Meta, Caquetá, Cauca og Tolima. Departementet vart oppretta i 1905. Hovudstaden heiter Neiva. Andre byar er Campoalegre, Pitalito og Plata.

Colombias største elv, Magdalena-elva, har utspringet sitt i Huila.

Kjelder
Denne artikkelen er ei omsetjing av samsvarande artikkel på , den 1. mars 2015

Departement i Colombia
Guainía-departementet

Guainía er eit departement i Colombia og ligg heilt aust i landet. Han grensar til nabodepartementa Vaupés, Guaviare og Vichada og dessutan til Venezuela og Brasil. Hovudstaden heiter Inírida. Guainía vart oppretta som sjølvstendig departement i 1991.

Bakgrunnsstoff 
Banco dei la República, faktum om Guainía (spansk)

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Chocó-departementet

Chocó er eit departement nordvest i Colombia. Dette er han einaste departementet som grensar både til Stillehavet og Atlanterhavet. Chocó er òg Colombias einaste grensedepartement mot Panama. I aust grensar han mot departementa Antioquia og Risaralda medan han grensar mot departementet Valle del Cauca i sør. Hovudstaden i departementet ligg i Quibdó. Andre byar er Istmina og Riosucio.

Innanfor jordbruk er blant anna ris, bananar og mais viktige produkt. Tømmerhogst og gruvedrift er andre næringsvegar. Ein vinn ut gull, platina og sølv i departementet. Chocó har fleire nasjonalparkar:  Parque Nacional Los Katíosar (grenser opp mot nasjonalparken Parque Darién i Panama),  Parque Nacional Utría og Parque Nacional Tatamá.

Bakgrunnsstoff 
 Portal for Chocó (spansk)

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Cesar-departementet

For mannsnamnet, sjå namnet Cesar

Cesar er eit departement nordvest i Colombia som grensar til nabodepartementa La Guajira, Norte de Santander, Santander, Bolívar og Magdalena og dessutan til nabolandet Venezuela. Hovudstaden i departementet heiter Valledupar. Andre byar er Aguachica, Chiriguaná og Codazzi.

I fjellområdet Sierra Nevada de Santa Marta i nærleiken av hovudstaden Valledupar ligg dei to høgaste fjella i Colombia, Pico Cristóbal Colón og Pico Simón Bolívar.

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Liar

«Liar» (engelsk for Løgnar) er ein song av Balázs Farkas-Jenser. Songen er skriven av Bence Péter og Kata Kozma.

8. desember 2014 vart «Liar» annonsert som eit av bidraga i A Dal 2015, den ungarske uttakinga til Eurovision Song Contest 2015 i Wien i Austerrike. Songen vart framført på engelsk av Balázs Farkas-Jenser i det fyrste heatet, men gjekk korkje vidare til éin av semifinalane eller finalen.

Fotnotar

Singlar frå 2015
A Dal 2015-songar
Balázs Farkas-Jenser-songar
Songar skrivne av Bence Péter
Songar skrivne av Kata Kozma
Engelskspråklege songar
Go Go Go (Down the Line)

«Go Go Go (Down the Line)» (ofte berre kalla «Down the Line») er ein song av Roy Orbison, gjeve ut i 1956. Dette var den første songen Orbison skreiv.

Bakgrunn 
Songen vart gjeven ut som ein singel på Sun Records i mai 1956, Sun 242, Matrix # U-193, som B-sida til «Ooby Dooby» med gruppa til Orbison the Teen Kings. Dette var den første utgjevinga til Orbison på Sun Records.

Songen vart òg gjeven ut under tittelen «Down the Line». Sam Phillips, eigaren og grunnleggaren av Sun Records, kjøpte songane til Orbison og sette seg sjølv opp som låtskrivar, for å få inntektene for songen, sjølv om et var Orbison som faktisk skreiv songen.

Andre versjonar 
Songen er blitt spelt av fleire andre artistar som Mickey Gilley i 1964, The Hollies i 1965, Cliff Richard og The Drifters i 1959, og Billy Fury. Ricky Nelson spelte inn ein versjon av songen i 1958 for albumet Ricky Nelson. Ein versjon av Johnny Cash finst på Unearthed.

Jerry Lee Lewis gav ut songen som singel på Sun i februar 1958 i lag med «Breathless».

Orbison spelte songen på konserten Roy Orbison and Friends, A Black and White Night i 1988 med mange kjende gjestemusikarar, som Bruce Springsteen, Elvis Costello, James Burton og T Bone Burnett. Songen vart òg gjeven ut på konsertalbumet A Black & White Night Live i 1989.

Kjelder
Denne artikkelen bygger på «Go Go Go (Down the Line)» frå ,  den 1. mars 2015. 
 oppgav desse kjeldene:

Songar frå 1956
Singlar frå 1956
Songar skrivne av Roy Orbison
Roy Orbison-songar
Buddy Holly-songar
The Hollies-songar
Cliff Richard-songar
Ricky Nelson-songar
Johnny Cash-songar
Jerry Lee Lewis-songar
Songar produserte av Sam Phillips
Rockabilly-songar
Sun Records-singlar
That's How It Goes

«That's How It Goes» (engelsk for Det er korleis det går) er ein song  av Bálint Gájer. Songen er skriven av Norbert Elek, Bálint Gájer og Johnny K. Palmer.

Eurovision

A Dal 2015
10. desember 2014 vart «That's How It Goes» annonsert som eit av bidraga i A Dal 2015, den ungarske uttakinga til Eurovision Song Contest 2015 i Wien i Austerrike. Songen vart framført på engelsk av Bálint Gájer i det tredje heatet, der bidraget gjekk vidare til den andre semifinalen. Derifrå gjekk bidraget vidare til finalen, der det enda på delt sisteplass med null poeng.

Fotnotar

Singlar frå 2015
Ungarske songar
A Dal 2015-songar
Bálint Gájer-songar
Songar skrivne av Norbert Elek
Songar skrivne av Bálint Gájer
Songar skrivne av Johnny K. Palmer
Engelskspråklege songar
Scarlet Ribbons (For Her Hair)

«Scarlet Ribbons (For Her Hair)» er ein popsong skriven av Evelyn Danzig med tekst av Jack Segal.

«Scarlet Ribbons» vart skriven på berre 15 minuttar i 1949 heime hos Danzig i Port Washington i New York etter ho inviterte tekstforfattaren Segal til å høyre musikken hennar. Innspelingar av songen Juanita Hall og Dinah Shore gjorde ikkje stor inntrykk på salet, men i 1952 spelte Harry Belafonte songen på den tredje innspelinga til RCA Records, songen med eit arrangementet med berre Millard Thomas på gitar og ei mannleg vokalgruppe. Etter stadig god respons på konsertar, vart den fire år gamle inspelinga til slutt ein suksess i 1956 etter han kom ut på det andre albumet, som etter det neste albumet til Belafonte, Calypso vart det første millionseljande albumet hans, og nådde toppen av den amerikanske albumlista. Det låg seks veker på toppen og inne på lista i over eitt år. Den mest suksessrike versjonen i USA, av The Browns, nådde 13. plassen i desember 1959. «Scarlet Ribbons» har vorte ein popstandard med mange innspelte versjonar og han har vore med på mange julemusikkalbum.

Innspelingar
Bobbie Gentry
Burl Ives
Cliff Richard
David and Jonathan
Doris Day
Frank Ifield
Frankie Laine
Gandalf
Gene Vincent for his album I Am Back and I Am Proud (1969)
Glen Campbell
Gracie Fields
Harry Belafonte
Jane Morgan
Jim Reeves
Jo Stafford
Joan Baez
Juanita Hall
June Christy frå The Cool School (1960)
Kate Smith på Kate Smith Sings Folk Songs (1958)
Megan Mullally
Michael Crawford
Patti Page på Hush, Hush, Sweet Charlotte (1965)
Perry Como
Peter Pan Records
Ray Downs
Renée Geyer
Roger Whittaker
Roy Orbison
Salli Terri
Shelby Flint
Sinéad O'Connor
Stan Wilson
The Cats
The Bonzo Dog Band
The Brothers Four
The Browns
The Cottars
The Fureys
The Kingston Trio
Tommy Makem
Trini Lopez
Val Doonican
Vera Lynn
Wayne Newton
Willie Nelson

Kjelder

Denne artikkelen bygger på «Scarlet Ribbons (For Her Hair)» frå ,  den 1. mars 2015. 
 oppgav desse kjeldene:

Songar frå 1949
USA-amerikanske julesongar
Songar skrivne av Jack Segal
Joan Baez-songar
The Kingston Trio-songar
The Browns-songar
Burl Ives-songar
Cliff Richard-songar
Doris Day-songar
Frankie Laine-songar
Gene Vincent-songar
Glen Campbell-songar
Harry Belafonte-songar
Jim Reeves-songar
Jo Stafford-songar
Patti Page-songar
Perry Como-songar
Roger Whittaker-songar
Roy Orbison-songar
Sinéad O'Connor-songar
Trini Lopez-songar
Vera Lynn-songar
Willie Nelson-songar
The Great Songs of Roy Orbison

The Great Songs of Roy Orbison er eit samlealbum av Roy Orbison for MGM Records gjeve ut i USA i februar 1970.

Innhald

Kjelder
Denne artikkelen bygger på «The Great Songs of Roy Orbison» frå ,  den 1. mars 2015. 
 oppgav desse kjeldene:

Roy Orbison-album
Samlealbum frå 1970
MGM Records-album
Hank Williams the Roy Orbison Way

Hank Williams The Roy Orbison Way er eit studioalbum av Roy Orbison for MGM Records, gjeve ut i august 1970. Albumet er ei hyllest til countryartisten Hank Williams, som var ei av dei store inspirasjonskjeldene til Orbison. Albumet vart spelt inn i løpet av tre innspelingar tidleg i 1969, og ingen av songane vart gjevne ut som singlar.

Innhald

Kjelder
Denne artikkelen bygger på «Hank Williams the Roy Orbison Way» frå ,  den 1. mars 2015. 
 oppgav desse kjeldene:

Roy Orbison-album
Musikkalbum frå 1970
Hyllestalbum for Hank Williams
MGM Records-album
Engelskspråklege album
Kaw-Liga

«Kaw-Liga» er ein countrysong skriven av Hank Williams og Fred Rose. Akkompagnert av Drifting Cowboys spelte Hank Williams inn songen i Nashville i september 1952 og singelen vart gjeve ut posthumt i januar 1953 på MGM Records. Han vart først gjeven ut av Champ Butler. Songen låg på toppen av Billboard Country-lista i 14 veker. B-sida, «Your Cheatin' Heart, låg seks veker på toppen av country-lista.
Kawliga er ein stad sentralt i Alabama ved Lake Martin. Han er kalla opp etter ein legendarisk indianarar som det står ein trestatue av nær innsjøen. Songen vart skriven av Williams då oppheldt seg i ei hytte her.

Song
«Kaw-Liga» er ein song om ein treindianar, Kaw-Liga, som vart forelska i ei «indiansk kvinne i ein antikvitetsforhandlar» men fortel ho ikkje dette, som teksten seier: 

 Too stubborn to ever show a sign,
 Because his heart was made of knotty pine.

Indianarkvinna ventar på eit teikn frå Kaw-Liga, men han anten nektar eller er for fysisk/kjenslemessig ustabil, som ein stoisk stereotypisk indianar. Songen endar med at indianarkvinna vert kjøpt og ført bort frå antikvitetsforretninga og Kaw-Liga endar opp aleine, 
 As lonely as can be,
 And wishes he was still an ol' pine tree.

Andre versjonar
Sonen til Hank Williams, Hank Williams jr., spelte inn ein versjon som nådde 12. plassen på Billboard country singles-lista sommaren 1980.

«Kaw-Liga» er òg blitt spelt av andre artistar som Charley Pride, Roy Orbison, Marty Robbins, Loretta Lynn, Boxcar Willie, Johnny Cash, Don McLean, Big Sandy & His Fly-Rite Boys, New Riders of the Purple Sage og Jayke Orvis & the Broken Band.

Avantgarde-bandet The Residents spelte inn songen for albumet Stars & Hank Forever: The American Composers Series, og erstatta musikken med basslinja frå Michael Jackson sin «Billie Jean». Dette var truleg ein referanse til kona til Williams som heitte Billie Jean.

Kjelder
Denne artikkelen bygger på «Kaw-Liga (song)» frå ,  den 1. mars 2015. 
 oppgav desse kjeldene:

Bakgrunnsstoff
Offisiell Hank Williams-nettstad
 

Songar frå 1953
Hank Williams-songar
Songar skrivne av Hank Williams
Songar skrivne av Fred Rose
Charley Pride-songar
Hank Williams jr.-songar
Roy Orbison-songar
Marty Robbins-songar
Loretta Lynn-songar
Johnny Cash-songar
Don McLean-songar
New Riders of the Purple Sage-songar
Hjernetrykk

Hjernetrykk eller intrakranielt trykk (ICP) skildrar trykket inni hovudskallen, og dimed også i hjernevevet og cerebrospinalvæska (CSF). CSF-trykk har vist seg å bli påverka av bråe endringar i intratorakalt trykk ved hosting (intraabdominalt trykk), valsavas manøver og kommunisering med vaskulaturen (vene- og arteriesystema). ICP blir målt i millimeter kvikksølv (mmHg), og ved kvile plar den å vere mellom 7 og 15 mmHg hjå vaksne i liggande stilling. Endringar i ICP er tilknytt volumendringar i ein eller fleire av konstituentane av kraniet.

Idiopatisk intrakraniell hypertensjon, ofte kalla auka intrakranielt trykk, er ei trykkauking i kraniet. ICP er normalt mellom 7 og 15 mmHg; ved 20—25 mmHg er den øvre grensa nådd, og behandling kan vere naudsynleg.

Sjå òg 
 nevrointensiv behandling
 traumatisk hjerneskade (intrakraniell skade)
 ekstern ventrikkeldrenasje

Kjelder 
Denne artikkelen bygger på «Intracranial pressure» frå ,  den 1. mars 2015.

Bakgrunnsstoff 

Sjukdomsteikn
Nevrotraume
Nevrologi
Cauca-departementet

Cauca er eit departement vest i Colombia  som grensar til nabodepartementa  Valle del Cauca,  Tolima, Huila, Caquetá, Putumayo og Nariño. Cauca grensar òg til Stillehavet. Hovudstaden i departementet er Popayán. Øyane Gorgona og Malpelo inngår som ein del av departementet. 

Innanfor jordbruk er mais, sukkerrøyr, kveite, bananar, kaffi og poteter viktige produkt.

Bakgrunnsstoff 
Cauca, bilete, kart og litt informasjon (engelsk)

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Casanare-departementet

Casanare er eit departement som ligg i dei austlege, sentrale delen av Colombia. Han grensar i søraust til departementet Vichada, i sør til Meta, mot Arauca i nord, samt mot Boyacá i vest. Hovudstaden i departementet heiter Yopal. Andre byar er Aguazul og La Salina.

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Caquetá-departementet

Caquetá er eit departement sør i Colombia som grensar til nabodepartementa Vaupés, Amazonas, Putumayo, Cauca, Huila, Meta og Guaviare.  Hovudstaden heiter Florencia.

Jordbruk er ein viktig inntektskjelde for departementet, der ein blant anna dyrkar mais, kakao og sukkerrøyr. Departementet er òg rikt på tømmer og plantar som kan brukast til medisinske føremål.

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Caldas-departementet

Caldas er eit departement i det sentrale området av Colombia som grensar til nabodepartementa Antioquia, Cundinamarca, Tolima og Risaralda.
 
Innanfor jordbruk er kaffi eit viktig produkt. I tillegg vert dyrka det blant anna sukkerrøyr, bananar og mais.

Kjelder
Denne artikkelen er ei omsetjing av samsvarande artikkel på , den 1. mars 2015

Departement i Colombia
Boyacá-departementet

Boyacá er eit departement i det sentrale området av Colombia. Departementet grensar til Venezuela og dessutan til nabodepartementa Arauca, Casanare, Cundinamarca, Antioquia, Santander og Norte de Santander. Geografisk strekkjer Boyacá seg frå fjellområdet Cordillera og vestover til elva Río Magdalena. Hovudstaden heiter Tunja. Andre byar er Duitama, Puerto Boyacá, Soatá og Sogamoso.

Innanfor jordbruk vert dyrka det blant anna poteter, kveite, kaffi, tobakk og ulike typar frukt. Ein utvinn òg smaragdar i departementet.
 
Boyacá var ein av dei ni departementa som tidlegare utgjorde «Colombias sameinte statar».

Bakgrunnsstoff 
Portal dei Boyacá. Turistinfo etc. (spansk)

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Bolívar-departementet i Colombia

Bolívar er eit departement som ligg nord i Colombia. Departementet strekkjer seg frå kysten der hovudstaden Cartagena ligg nær munningen av Magdalena-elva og strekkjer seg vidare sørover langs elva. Tilgrensande departement er Atlántico, Magdalena, Cesar, Santander, Antioquia og Sucre.

Kjelder
Denne artikkelen er ei omsetjing av samsvarande artikkel på , den 1. mars 2015

Departement i Colombia
Atlántico-departementet

Atlántico er eit departement nord i Colombia som grensar til nabodepartementa Magdalena og Bolívar. I nord grensar han til Atlanterhavet. I tillegg til hovudstaden i departementet Barranquilla er Galapa, Malambo og Sabanalarga viktige byar. Atlántico er det tredje minste departementet i landet, etter departementet San Andrés, Providencia og Santa Catalina og Quindío. Departementet hadde i 2013 ein folkesetnad på om lag , noko som gjer han til ein av dei tettaste folkesette provinsane i Colombia med 709 innbyggjarar per kvadratkilometer;.

Kjelder
Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Arauca-departementet

Arauca er eit departement i Colombia som ligg aust i landet, og grensar til departementa Vichada, Casanare og Boyacá og dessutan til nabolandet Venezuela. Hovudstaden i departementet heiter òg Arauca. Oljefeltet Caño Limón ligg i departementet og står for om lag 30 % av oljeproduksjonen i landet.

Kjelder
Denne artikkelen er ei omsetjing av samsvarande artikkel på , den 1. mars 2015

Departement i Colombia
Knesset

Knesset (hebraisk skrift , 'forsamling') er nasjonalforsamlinga i Israel. Ho held til i Givat Ram i Jerusalem. Knesset har eitt kammer med 120 medlemmer som blir valde for ein fireårsperiode. Ingen politiske parti har nokon gong hatt absolutt fleirtal i nasjonalforsamlinga.

Historie 
Knesset blei skipa på ein bakketopp i Sheikh Badr-distriktet vest i Jerusalem før Den israelske sjølvstendekrigen i 1948. Før det blei laga ein permanente bygning til forsamlinga hadde Knesset møtet i bygningane til Den jødiske agendaen i Jerusalem, Kessem kino-bygning i Tel Aviv og Froumine-bygningen i Jerusalem.

I 1957 meldte James A. de Rothschild at han ville støtta bygginga av ein permanent bygning som ei gåve til staten Israel. 14. oktober 1958 blei grunnsteinen for ein ny Knesset-bygning lagt ned på land leigd av den gresk-ortodokse kyrkja i Jerusalem.
Bygningen blei innvigd den 31. august 1966.

Ordførande leiarar i Knesset

Kjelder 

Denne artikkelen bygger på «Knesset» frå ,  den 1. mars 2015.

Bakgrunnsstoff 
Offisiell nettstad

Israelsk politikk
Nasjonalforsamlingar
Byggverk i Jerusalem
Antioquia-departementet

Antioquia er eit departement nordvest i Colombia som grensar til nabodepartementa Córdoba, Sucre, Bolívar, Santander, Boyacá, Caldas, Risaralda og Chocó. I nord ligg Atlanterhavet. 

Antioqia er ein av 32 delstatar i Colombia. Antioqia er den nest største delstaten med 5 682 000 innbyggjarar fordelt på 124 kommunar med 10 større bysenter.

Departementshovudstaden Medellín vart stifta 2. mars 1616 av Fransico de Herrera. Medellin ligg i Aburradalen omkring elva Medellin. I 2005 hadde byen 2,2 mill. innbyggjarar og vel 3,3 mill. innbyggjarar med forstader. Medellin er ein av Colombias største kulturelle sentera, med blomsterfestival i august, «Feria las flores», og tyrefektingsfestival i januar, «Feria Taurino».

Medellin har eit industrisentrum med ein del elektro- og tekstilindustri. Den årlege tekstilmessa Colombiatex vert arrangert i Medellin.

Medellin har 2 flyplassar som einaste byen i Colombia. Medellin har òg bygd ut t-bane (Metro) som dekker forstadene lenger nord og sør i Aburradalen. Denne er kopla med ein taubane opp ein av dei bratte fjellsidene (Metrocable).

Viktige naturressursar er olje og kol og dessutan jern, bauxitt, bly, platina, sølv og gull. Innanfor jordbruk vert det dyrka mykje kaffi og bananar. 
Nasjonalparken Las Orquídeas er ein stor attraksjon i departementet.

Kjelder

Denne artikkelen er ei omsetjing av samsvarande artikkel på , den 1. mars 2015, artikkelen der gav den gongen inga kjelde

Departement i Colombia
Amazonasdepartementet i Colombia

Amazonas er eit departement heilt sør i Colombia. Departementet vart oppretta 4. juli 1991 og  grensar til nabodepartementa Caquetá, Putumayo og Vaupés og dessutan til Brasil i sør og Peru i vest. Jordbruk er ein viktig næringsveg, der ein blant anna dyrkar mais, kokebananar og dessutan ris. Andre næringsvegar er fiske og turisme.

Nasjonalparken Amacayacu  ligg i departementet Amazonas.

Bakgrunnsstoff 
Turistportal, Amazonas Colombia (spansk)
Fakta om Amazonas Colombia (spansk)

Kjelder
Denne artikkelen er ei omsetjing av samsvarande artikkel på , den 1. mars 2015

Departement i Colombia
Nastaliq-skrift

Nastaliq-skrift (persisk نستعلیق nastaʿlīq) er ei av hovudformene til å skriva det persiske alfabetet med, og historisk sett den dominerande stilarten innan persisk kalligrafi. 

Nastaliq blei utvikla på 1400- og 1500-talet frå naskhi og taliq. Ho er ei handskriftprega skriftform med runda former og lange vassrette strok. Tekstlinjene er flytande heller enn rette, og plasseringa diakritiske teikn kan verka tilfeldig. Nastaliq-kalligrafi blei mykje brukt i safavidekunst som ein del av bilete. 

Ei forenkla form av nastaliq tener som det primære skriftspråket for persisk, kasjmiri og urdu. Skrifta blir også ofte brukt side om side med naskh til å skriva pasjto. Ho kan også brukast til å skriva arabisk, då gjerne berre til titlar og overskrifter.

I det osmanske riket var skrifta kjend som tâlik og blei brukt til å skriva osmantyrkisk. Denne må ikke forvekslast med den persiske stilarten taʿliq, som osmanerane kalla ta'liq-i qadim ('gammal ta'liq').

Kjelder

«nasta'liq script» (2015). Encyclopædia Britannica.

Delar av denne artikkelen bygger på «Nastaliqskrift» frå ,  den 1. mars 2015.

Bakgrunnsstoff

Skriftsystem
Kalligrafi
Islamsk kunst
Det arabiske alfabetet
Persisk språk
Iransk kultur
Afghansk kultur
Pakistansk kultur
Indisk kultur
Adi i Israel

Adi (hebraisk עֲדִי, tyder Ornament) er ein fellesbusetnad nord i Israel. Han er kalla opp etter den nærliggande bibelske busetnaden Hali (som òg tyder «ornament») i Asher-stammen, nemnt i Josva 19:25. Han ligg nær Shefa-'Amr og høyrer til Jezreeldalen regionale kommune. I 2011 hadde han eit folketal på 1 653.

Landsbyen vart grunnlagd i 1980 av innfødde israelarar og emigrantar frå Sovjetunionen.

Kjelder
Denne artikkelen bygger på «Adi, Israel» frå ,  den 1. mars 2015. 
 oppgav desse kjeldene:

Bakgrunnsstoff
Nettside

Fellesbusetnader i Israel
Busetnader grunnlagde i 1980
1980 i Israel
Busetnader i Det nordlege distriktet i Israel